યુનિકોડમાં પ્રથમ ગુજરાતી બ્લોગ અમેરિકાથી સોનલબહેન વૈદ્યએ ‘SV’ નામે, ટાઈપપેડની બ્લોગ સેવાનાં ઉપયોગથી, શરૂ કર્યો. જે પાછળથી ‘ફોરએસવી’ નામે સ્વતંત્ર વેબસાઈટ બની. ચાલુ કર્યો. તેમાં તેઓ જાણીતા કવિઓની પ્રસિદ્ધ કવિતાઓ અને ગીતો પ્રકાશિત કરતાં હતાં. થોડા સમય બાદ, વડોદરાથી મૃગેશભાઈ શાહએ ‘રીડગુજરાતી’ નામે વેબસાઈટ શરૂ કરી, જેમાં ટૂંકી વાર્તાઓ, નિબંધો, પ્રવાસવર્ણનો, બાળસાહિત્ય જેવા જુદા જુદા સાહિત્ય પ્રકારનો સમાવેશ કરવામાં આવ્યો. ૨૦૦૬માં અમેરિકા સ્થિત જયશ્રી ભક્તાએ બે અલગ અલગ બ્લોગ્સ, કવિતાનો બ્લોગ ‘મોરપિચ્છ’ અને સંગીતનો બ્લોગ ‘ટહુકો’ શરૂ કર્યા જે ‘ટહુકો.કોમ’માં સમાવેશ પામ્યા. એ જ દરમ્યાન ઊર્મિસાગરનો બ્લોગ, ગુજરાતી કવિતાની વેબસાઈટ ‘લયસ્તરો.કોમ’ અને વિવેક ટેલરના સ્વરચિત કાવ્યોની વેબસાઈટ પણ શરૂ થઈ.